Man gered ná hy 200 m valParamedici staan die man by. Foto: Verslaf ŉ Man, vermoedelik 42-jaar oud, is beseer toe hy sowat 200 m van ŉ wal in Knysna geval het. Ineke van Huyssteen, woordvoerder van ER24, het Woensdag gesê die voorval het Dinsdag in die Elandskraal-omgewing in Karatara plaasgevind. “Paramedici het omstreeks 14:00 by die toneel opgedaag en het die man aan die onderkant van die wal gevind. Hy het vermoedelik 200 m ver geval.” Die man was matig beseer en het beserings aan sy been opgedoen. Hy is op die toneel gestabiliseer waarna hy in ŉ Skymed-helikopter opgehys is. Hy is met die helikopter na die Mediclinic George geneem vir verdere behandeling.